المتحف القومى للحضاره المصريه (NMEC) هوا متحف كبير بمساحة (23,235 متر مربع ) فى مدينة الفسطاط القديمه فى القاهره, مصر. افتتح المتحف جزئيا فى فبراير 2017 و هوا مخصص لعرض مجموعه من 50000 قطعه اثريه بتعرض الحضاره المصريه من عصور ما قبل التاريخ حتى يومنا. المجموعه الدائمه مقسومه لمنطقتين منفصلتين, مترتبه زمنيا و التانيه موضوعيه, المناطق الزمنيه هيا: العصور القديمه و الفرعونيه و اليونانيه الرومانيه و القبطيه و العصور الوسطى و الاسلاميه و الحديثه و المعاصره, المجالات الموضوعيه: فجر الحضاره و النيل و الكتابه و الدوله والمجتمع و الثقافه الماديه و المعتقدات والتفكير و معرض المومياوات الملكيه. فكرة انشاء المتحف القومى للحضاره المصريه برجع لسنة 1982 لما اليونسكو اعلنت عن حمله دوليه لانشاء المتحف القومى للحضاره و متحف النوبه باسوانو سنة 1999 و تم اختيار الموقع الحالى للمتحف بالفسطاط, تم عمل الحفائر الاثريه بموقع المتحف فى الفتره من 2000 حتى 2005 و وضع حجر الاساس لمبنى المتحف سنة 2002 بعد اعمال الحفائر اللى اتنفذت سنة 2000. المتحف القومى موجود بمنطقه الفسطاط فى مصر القديمه جنب حصن بابليون و بيطل على بحيرة عين الصيره, مساحه المتحف حوالى 33,5 فدان منها 130 الف متر مربع من المبانى.